Több mint 100 ezer fővel nőtt a márciusi utasforgalom, az előző évhez képest! - BUD flyer
Ma megjelent az anna.aero légiközlekedési elemző hírportál statisztikáiban a budapesti Liszt Ferenc Nemzetközi Repülőtér márciusi utasforgalmi adata. Ennek alapján ismét rekord hónapot tudhat maga mögött a budapesti légikikötő.
2016. márciusában 843.703 fő fordult meg a repülőtér termináljain, ami 13,5%-al magasabb eredmény, mint a tavaly márciusban mért adat, ami akkor 743.031 fő volt. Így az év első 3 hónapjában több mind 2 millió utas fordult meg a budapesti repülőtéren.
A növekedés viszont tovább folytatódhat, mivel nem olyan rég indult el a nyári menetrendi szezon, mely során új, visszatérő és meglévő légitársaságok is indítanak új járatokat, mint az Air Canada Rouge, Air Transat, Wizz Air, easyJet, IBERIA, és az Ellinair, illetve a meglévő légitársaságok növelik járatszámaikat.
Növekedést hozhat továbbá a charter szezon beindulása, valamint a világban idén nyáron megrendezendő nagy sportesemények, mint a Riói Nyári Olimpiai Játékok, valamint a labdarúgó-Európa-bajnokság is.
Kép: airportsinternational.com
https://budflyer.blog.hu/api/trackback/id/tr408602890